খান–বচ্চনকে ছাপিয়ে ২৫০ কোটির বাংলোয় গৃহপ্রবেশ, সপরিবারে ছবি শেয়ার করলেন রণবীর–আলিয়া

ওয়েব ডেস্ক: মুম্বইয়ের (Mumbai) বিলাসবহুল সেলেব পাড়ায় রণবীর কাপুর (Ranbir Kapoor) ও আলিয়া ভাটের (Alia Bhatt) স্বপ্নের বাংলো তৈরি হয়েছে গত অক্টোবরে। কাপুর পরিবারের উত্তরাধিকারসূত্রে পাওয়া বান্দ্রার জমিতেই দেড় বছরের বেশি সময় ধরে তৈরি হয়েছে এই বিশালাকার অট্টালিকা, যার বাজারমূল্য ২৫০ কোটিরও বেশি। দাম ও মহিমায় যা শাহরুখ খানের (Shahrukh Khan) ‘মন্নত’ (Mannat) এবং অমিতাভ বচ্চনের (Amitabh Bachchan) ‘জলসা’-কেও (Jalsha) টেক্কা দেয়।

দীপাবলির (Diwali) দিন হোমযজ্ঞ, পুজোপাঠের মধ্য দিয়ে নতুন বাড়িতে গৃহপ্রবেশ করেন তারকা-দম্পতি। সেই বিশেষ দিনের মুহূর্তগুলি এতদিন গোপন রেখেছিলেন আলিয়া। অবশেষে শুক্রবার সকালে অভিনেত্রী ইনস্টাগ্রামে শেয়ার করলেন একগুচ্ছ ছবি। কোথাও ঋষি কাপুরের প্রতিকৃতির সামনে প্রণাম করছেন রণবীর, কোথাও ধরা পড়েছে হোমযজ্ঞের দৃশ্য। মা–বাবার সঙ্গে পুজোয় বসেছিল ছোট্ট রাহাও।

আরও পড়ুন: স্মৃতি-পলাশের বিয়েটা হবে! এ বার তা নিয়ে মুখ খুললেন পলক মুচ্ছল

View this post on Instagram

A post shared by Alia Bhatt (@aliaabhatt)

আলিয়ার এই আয়োজনে আপ্লুত নীতু কাপুর। এক ফ্রেমে দেখা গেল শাশুড়িকে বউমাকে আলিঙ্গন করে আশীর্বাদ দিতে। নতুন বাড়িতেই রাহার তিন বছরের জন্মদিনও পালন করেছেন রণবীর–আলিয়া। গোলাপি বেলুনে সাজানো ঘর, ফুলেল কেক—সেই সাজসজ্জার ছবিও ভাগ করে নিয়েছেন অভিনেত্রী। ব্যস্ততার মাঝেও বাড়ি সামলে নিখুঁত গৃহিণীর ভূমিকা পালনের ঝলক মিলেছে সেখানে।

জানা গিয়েছে, ২৫০ কোটির এই বাংলোর অর্ধেক রাহা কাপুরের নামে রেজিস্ট্রি করেছেন দম্পতি। বাকি অংশটি ঋষি কাপুরের ইচ্ছামতো রাখা হয়েছে নীতু কাপুরের নামে।